ועדת הכספים, כנסת 17, פרוטוקול מספר 583, 2007-12-12 10:50

סטס מיסז'ניקוב: הגענו להעברות תקציביות.

סטס מיסז'ניקוב: פניות מס' 751, 768 – משרד ראש הממשלה.

סטס מיסז'ניקוב: הרפרנט ממשרד האוצר לא נמצא כאן.

חיים אורון: הפנייה נועדה לביצוע סקרים ברמת חובב.

חיים אורון: כל הנגב "רותח" על זה.

חיים אורון: בואו נעביר כסף – 2 מיליון שקלים.

ראובן ריבלין: אדוני היושב-ראש, פעמים רבות על האוצר נכפה בשל דרישה צודקת של הציבור להעביר כסף, ואז הוא לא בא לכאן ושמח שהפנייה לא מאושרת.

ראובן ריבלין: אנחנו צריכים לאשר את הפנייה.

יעקב ליצמן: אדוני היושב-ראש, אתה צודק במאה אחוז.

יעקב ליצמן: זה זלזול בוועדה.

יעקב ליצמן: אנחנו בסוף שנה וכעת כל העברה תקציבית קריטית מאוד.

יעקב ליצמן: לכן הייתי עושה ישיבה מיוחדת בתל-אביב ומביא לשם את נציגי משרד האוצר.

חיים אורון: לא תהיה ישיבה.

חיים אורון: יש עוד דברים.

חיים אורון: אני מציע לאשר את זה.

ראובן ריבלין: אדוני היושב-ראש, אני מציע שהוועדה תתייחס בכל בקשה ובקשה מה הדברים שהציבור רוצה ומה הדברים שהממשלה רוצה.

ראובן ריבלין: כאשר הממשלה רוצה דבר מה שאנחנו לא רוצים, אנחנו מייצגים את הציבור, לא נאשר אם לא יבוא רפרנט.

ראובן ריבלין: אם הציבור רוצה את הדבר, נאשר גם אם הממשלה לא תשלח נציג.

ראובן ריבלין: אנחנו יודעים לקרוא את הבקשות ולנתח אותן.

סטס מיסז'ניקוב: מי בעד אישור פניות מס' 751 ו-768?

סטס מיסז'ניקוב: מי נגד?

סטס מיסז'ניקוב: הצבעה בעד פניות מס' 751 ו-768 – רוב נגד – מיעוט נמנעים – אין הפניות נתקבלו.

סטס מיסז'ניקוב: פניות מס' 751 ו-768 נתקבלו.

סטס מיסז'ניקוב: פנייה מס' 776 – מפעלי ביוב.

ראובן ריבלין: מדובר בסיוע מיוחד למגזר המיעוטים בנושא הביוב.

ראובן ריבלין: אין שם בורות ספיגה ונבנתה תוכנית לסיוע.

סטס מיסז'ניקוב: אני מבין שזה הובטח על-ידי משרד התשתיות הלאומיות.

ראובן ריבלין: השאלה אם זה קשור לפריימריז או לא קשור לפריימריז.

ראובן ריבלין: יאמרו שהכנסת קונה את המיעוטים.

סטס מיסז'ניקוב: זה טיפול נקודתי.

סטס מיסז'ניקוב: מי בעד אישור פנייה מס' 776?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 776– רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 776 נתקבלה.

סטס מיסז'ניקוב: פנייה מס' 777 – משרד התשתיות הלאומיות, רשות ממשלתית למים.

ראובן ריבלין: אני לא מכיר את זה.

ראובן ריבלין: שיבואו להסביר לשם מה רוצים את זה.

סטס מיסז'ניקוב: הרפרנט לא נמצא כאן ולכן פנייה מס' 777 לא מאושרת.

סטס מיסז'ניקוב: פנייה מס' 780 – משרד הבינוי והשיכון.

ראובן ריבלין: זה מה שלא אישרנו אתמול, שנותנים לעולים ותיקים שעברו את הגיל.

יעל מבורך: הפנייה הזאת משלימה פנייה שקיבלה הוועדה לפני שבוע בסעיף האשראי של משרד הבינוי והשיכון.

יעל מבורך: לפי התחזיות של משרד הבינוי והשיכון יש יותר מימושים לוותיקים מאשר לעולים.

ראובן ריבלין: כי אין עולים, זה הכול.

יעל מבורך: כי ההגדרה של העולים נספרת משנת 1990.

יעל מבורך: האוכלוסייה הזאת מקבלת סיוע.

חיים אורון: זה סעיף שלא תלוי בתקציב.

חיים אורון: אם יש זכאות, חייבים לתת סיוע.

חיים אורון: לכן אין כאן פגיעה באף אדם, כי כאן נקבעו גגות.

סטס מיסז'ניקוב: מי בעד אישור פנייה מס' 780?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 780 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 780 נתקבלה.

סטס מיסז'ניקוב: פנייה מס' 783

גלית פלצור: הפנייה נועדה להגדיל את ההרשאה להתחייב של המשרד להגנת הסביבה בסך 1.75 מיליון שקלים לשם ניקוי פסולת בניין מערוצי נחלים על-ידי רשויות הניקוז.

סטס מיסז'ניקוב: מי בעד פנייה מס' 783?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 783 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 783 נתקבלה.

סטס מיסז'ניקוב: פנייה מס' 806 – רשויות הגז הטבעי.

חיים אורון: אלה התאמות שכר.

חיים אורון: אנחנו מאשרים את זה בדרך כלל.

סטס מיסז'ניקוב: מי בעד אישור פנייה מס' 806?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 806 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 806 נתקבלה.

סטס מיסז'ניקוב: פנייה מס' 810 – הפרטת בנקים.

מאיר בינג: הכסף מועבר לחברת "ענבל", שמבצעת בשם המדינה פעילות להפרטת בנק לאומי.

מאיר בינג: אחרי שהאופציות לא מומשו, הפעילות מתחדשת.

חיים אורון: אצביע בעד, אבל אולי נוכל לקבל פעם הסבר, וכדאי להזמין לדיון בנושא הזה דווקא את החשב הכללי הקודם מר זליכה שיסביר לנו את כל תהליך מכירת בנק לאומי, כמה הוא עלה, איזה שלב הצליח.

חיים אורון: אחרי שגמרו את ההליכים במשטרה, אחרי שכל פעם באו לכאן ואמרו: המהלך שהולכים לעשות עכשיו אין בלתו, הוא זכה להוקרה, בכל העולם לומדים אותו בפקולטות, הוא יביא הכי הרבה כסף, הוא יהיה הכי מוצלח.

חיים אורון: בנק הפועלים בינתיים ממשלתי.

חיים אורון: דרך אגב, אין לי התנגדות שיישאר ממשלתי עוד מאתיים שנים.

אבישי ברוורמן: אתה רואה שבנק הפועלים שאינו מופרט רווחי יותר מבנק לאומי.

חיים אורון: זה סותר את כל התיזות.

חיים אורון: נאשר לכם 1.07 מיליון שקל.

חיים אורון: אני מוכן לאשר אפילו עוד מיליון שקל, אבל שמישהו פעם באופן אמיתי יציג כאן ניתוח ביצועים של המוכרים הגאונים של בנק לאומי.

חיים אורון: אפשר לקבל את זה?

מאיר בינג: אני לא הגוף שצריך להשיב.

אבישי ברוורמן: הגיע הזמן שיתקיים כאן דיון על השיטות להפרטה, בין דרך גרעין שליטה ובין דרך מכירת מניות לציבור.

יעקב ליצמן: אני מציע לכם לעבור על פרוטוקול הדיון כאשר אישרנו בזמנו.

יעקב ליצמן: לדעתי 80% מן השאלות יקבלו מענה שם.

סטס מיסז'ניקוב: מי בעד אישור פנייה מס' 810?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 810 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 810 נתקבלה.

סטס מיסז'ניקוב: פנייה מס' 811 – משרד הבינוי והשיכון.

ביתיה פודרבייטל: הפנייה נועדה להעביר 300 מיליון שקלים מעודפים בתקציב הסיוע של משרד הבינוי והשיכון לתחבורה.

ביתיה פודרבייטל: כפי שהסבירה גברת יעל מבורך בפנייה הקודמת, אנחנו מחויבים לפי קריטריונים לתקצב לזכאי משרד הבינוי והשיכון את כל הכסף הדרוש.

ביתיה פודרבייטל: על מנת לא להיות בחשיפה שם, אנחנו מתקצבים בעודף, בידיעה שאם בסוף בשנה יהיו עודפי תקציב נשתמש בהם לשימושים אחרים.

ביתיה פודרבייטל: לא נגרע כאן שום דבר מאף זכאי, כל זכאי מקבל את המגיע לו.

חיים אורון: איפה יש 300 מיליון שקל בבקשה הזאת?

חיים אורון: נדמה לי שאת מתייחסת לפנייה אחרת.

יעל מבורך: הפנייה הזאת נוגעת לסעיפי פיתוח של משרד הבינוי והשיכון, התאמות סוף שנה של הרשאה להתחייב על-פי תוכנית העבודה של המשרד.

יעל מבורך: מתוך זה 25 מיליון שקל מיועדים לפיתוח בראש העין, על-פי הסכם שנחתם בשנת 2003 בסך תקציבי מסוים ועכשיו היתרה שלו 25 מיליון שקל.

ראובן ריבלין: זה "בנה ביתך".

ניסן סלומינסקי: זה פיתוח שכונה נוספת?

יעל מבורך: לא.

יעל מבורך: זה פיתוח שכונות ותיקות בראש העין.

ישראל שוורץ: נוצר בראש העין פער גדול מאוד בין השכונות החדשות והישנות.

ישראל שוורץ: רצו להעמיד כסף כדי להקטין את הפערים הללו.

שי חרמש: במגזר העירוני אין בעיה, כאשר משווים תשתיות אף אחד לא מדבר.

ראובן ריבלין: אתה מבקש להצביע נגד?

שי חרמש: לא, אבל אני מעיר הערה.

סטס מיסז'ניקוב: מי בעד אישור פנייה מס' 811?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 811 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 811 נתקבלה.

סטס מיסז'ניקוב: פניות מס' 814-815 – רשויות מקומיות.

סטס מיסז'ניקוב: אני מבקש לדעת מדוע מורידים ממענקים שוטפים לרשויות דווקא בסוף השנה.

סטס מיסז'ניקוב: לא גילו לנו שיש שם רזרבות, על אף שביקשתי.

סטס מיסז'ניקוב: אנחנו יודעים שזה לא כך.

נטשה אפשטיין: גם במענקים לרשויות יש עודפי תקציב.

נטשה אפשטיין: הסכום הזה מועבר למשרד הפנים עצמו, לסעיף 06.

נטשה אפשטיין: 9 מיליון שקל נועדו לשלם את הפיצויים בגין תביעות של אנשים שטובעים בים, שתובעים בדרך כלל גם את הרשויות המקומיות וגם את משרד הפנים.

שי חרמש: האם התביעות הללו קשורות לכך שוועדה מחוזית משנה ייעודי קרקע?

נטשה אפשטיין: זה בכלל לא קשור לקרקע ולתכנון.

נטשה אפשטיין: אלה תביעות של אנשים שטבעו בים שטוענים לרשלנות, להיעדר מצילים וכדומה ותובעים רשויות מקומיות.

נטשה אפשטיין: זה בעקבות פסיקת בית-המשפט.

ניסן סלומינסקי: אם יש תביעות משפטיות ובית-המשפט קובע, צריך לשלם, נכון.

ניסן סלומינסקי: משרד הפנים ככל הידוע לי משרד גדול מאוד ויש לו מקורות כספיים.

ניסן סלומינסקי: להוריד דווקא מרשויות מקומיות, ועוד ממענקים, בסעיף שלא יתכן שנשאר בו עודף כי אם נשאר שם כסף שיחלקו עוד?

ניסן סלומינסקי: הרי הרשויות קורסות.

ניסן סלומינסקי: אין שום מניעה שהשר, אם נותרו לו עודפים, יחלק עוד ויסייע לרשויות על-פי קריטריונים.

ניסן סלומינסקי: לא הגיוני לקחת מהסעיף הזה לדברים אחרים.

ניסן סלומינסקי: יש מספיק.

נטשה אפשטיין: בתוכנית המענקים לרשויות לא הכול זה מענקי איזון.

נטשה אפשטיין: יש שם מענקי איזון, מענקי פיתוח ועוד כל מיני כספים.

ניסן סלומינסקי: תגלי לנו אילו עוד מענקים יש.

נטשה אפשטיין: יש גם מענקי פיתוח והעברות לשדרות וכל מיני דברים.

ניסן סלומינסקי: ואת כל זה לא צריך?

נטשה אפשטיין: נשארו שם עודפים.

ניסן סלומינסקי: אז שייתנו עוד לשדרות.

נטשה אפשטיין: אבל לא נותנים סתם, אלא לפי קריטריונים.

ניסן סלומינסקי: אז שלפי הקריטריונים יחלקו עוד.

נטשה אפשטיין: הכסף הזה נועד לממן תביעות מול רשויות מקומיות.

נטשה אפשטיין: זה לא כסף שהמשרד לוקח לענייניו.

יעקב ליצמן: האם אין דרך להעביר מסעיף לסעיף בלי אישור הוועדה?

נטשה אפשטיין: יש דרך לעשות את זה בהשתתפויות.

יעקב ליצמן: כלומר אם נחליט לא לאשר את זה - - -

חיים אורון: אז הכסף יישאר בסעיף מענקים, לא מחולק.

חיים אורון: אני אתמוך בזה בכל אופן.

ראובן ריבלין: הוא יכול לעשות את זה במשותף עם הסעיף התקציבי הראשוני שמיועד אליו.

נטשה אפשטיין: זה הולך לסעיף 06 כדי לשלם בצורה נוחה יותר מתקציב משרד הפנים.

נטשה אפשטיין: אף אחד לא גורע מן המענקים.

ניסן סלומינסקי: לא ראיתי שר פנים שנשארו לו עודפים במענקים.

ראובן ריבלין: הבנו, ואנחנו מוכנים להצביע בעד הפנייה.

סטס מיסז'ניקוב: מי בעד אישור פניות מס' 814-815?

סטס מיסז'ניקוב: מי נגד?

סטס מיסז'ניקוב: מי נמנע?

סטס מיסז'ניקוב: הצבעה בעד פניות מס' 814-815– רוב נגד – מיעוט נמנעים – אין הפניות נתקבלו.

סטס מיסז'ניקוב: פניות מס' 814-815 נתקבלו.

סטס מיסז'ניקוב: אני מבקש רביזיה.

ניסן סלומינסקי: אני מבקש רביזיה.

סטס מיסז'ניקוב: פניות מס' 816-817 – משרד ראש הממשלה.

נטשה אפשטיין: משרד ראש הממשלה והמשרד לפיתוח הנגב והגליל מעבירים למשרד הפנים כדי שיעביר לרשויות.

נטשה אפשטיין: יש כאן כסף לנהריה, לחצור ולרשות נוספת.

נטשה אפשטיין: המשרד לפיתוח הנגב והגליל מתקצב פרויקטים של פיתוח בפריפריה.

ניסן סלומינסקי: את שמה לב שאת מעבירה כסף למענקים לרשויות.

נטשה אפשטיין: כפי שהסברתי, בתוכנית הזאת יש כל מיני מענקים, לא רק מענקי איזון.

חיים אורון: יש כל מיני תוכניות.

חיים אורון: מה, גיליתם את זה רק היום?

ניסן סלומינסקי: הוא לא יכול להעביר ממשרד למשרד?

חיים אורון: הוא לא יכול כי זה צריך לעבור דרכם.

ניסן סלומינסקי: שיעביר דרכנו, ממענקים במשרד הפנים למענקים במשרד הפנים.

ניסן סלומינסקי: למה מוציאים ממענקים במשרד הפנים?

חיים אורון: אלה התקציבים של המלחמה.

ראובן ריבלין: חבר הכנסת ניסן סלומינסקי, מה אם לא נאשר את הבקשה הזאת?

ניסן סלומינסקי: זה יגיע בשבוע הבא פעם נוספת.

ראובן ריבלין: לא, זה יישאר במשרד האוצר.

ראובן ריבלין: מה אתה חושב, שייוושע עם ישראל?

ניסן סלומינסקי: בבקשה הקודמת למשל זה נשאר במשרד הפנים ולא במשרד האוצר.

ראובן ריבלין: אני רוצה לדאוג ששר לא ייגע בזה.

סטס מיסז'ניקוב: מי בעד פניות מס' 816-817?

סטס מיסז'ניקוב: מי נגד?

סטס מיסז'ניקוב: הצבעה בעד פניות מס' 816-817 – רוב נגד – מיעוט נמנעים – אין הפניות נתקבלו.

סטס מיסז'ניקוב: פניות מס' 816-817 נתקבלו.

סטס מיסז'ניקוב: פנייה מס' 818 – משרד החקלאות.

גלית פלצור: לפני שבוע-שבועיים ביקשתי לרוקן את התקנה.

ניסן סלומינסקי: הודעתם שהיא גמורה.

גלית פלצור: זאת היתה טעות של החשב הכללי.

גלית פלצור: אמרו לנו שאנחנו צריכים להחזיר 10 מיליון שקל להובלת גרעינים בדגל אמריקאי.

שי חרמש: זאת פעם אחרונה?

גלית פלצור: כן.

ראובן ריבלין: כתוב "טעות לעולם חוזרת".

סטס מיסז'ניקוב: מי בעד פנייה מס' 818?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 818 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 818 נתקבלה.

סטס מיסז'ניקוב: פנייה מס' 819 – לשכת השר רמון.

מאיר בינג: אלה שינויים פנימיים בתקציב משרד ראש הממשלה בהתאם לבקשות המשרד.

מאיר בינג: בנוסף, יש כאן תקצוב של 14 מיליון שקל בהרשאה להתחייב לפרויקט מחשב לכל ילד – במקום לחתום חוזה בכל שנה לחתום חוזה פעם אחת לשלוש שנים.

סטס מיסז'ניקוב: למה זה בתקציב השר לענייני אסטרטגיה?

סטס מיסז'ניקוב: זה היה כאן כבר לפני שבוע.

מאיר בינג: בהתאם לבקשה של המשרד.

ניסן סלומינסקי: מאחר וארצות-הברית הודיעה שאיננה הולכת אתנו, אין משמעות לשר לעניינים אסטרטגיים אז כבר לא צריך את התקנה.

ניסן סלומינסקי: לא צריך שם כסף.

סטס מיסז'ניקוב: וגם הבעיה של אירן הסתיימה כי אין להם נשק גרעיני.

מאיר בינג: זה בקשה של משרד ראש הממשלה.

סטס מיסז'ניקוב: מדי שבוע מורידים מיליון שקל מהמשרד.

מאיר בינג: זה מתואם.

יעקב ליצמן: אולי השר אביגדור ליברמן פורש?

חיים אורון: השר אביגדור ליברמן לא פורש, והוא לא צריך את הכסף הזה.

זאב אלקין: אבל למה?

זאב אלקין: גם מענק דיור מורידים שם שוב.

זאב אלקין: פעם אחת הורידו כבר במענק דיור בשביל השר עמי איילון.

סטס מיסז'ניקוב: מר מאיר בינג אומר שהכול מתואם.

סטס מיסז'ניקוב: מי בעד אישור פנייה מס' 819?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 819 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 819 נתקבלה.

יעקב ליצמן: דרך אגב, אני לא רואה שלכל ילד יש מחשב.

ניסן סלומינסקי: תלוי איפה אתה גר, באיזה אזור.

סטס מיסז'ניקוב: פנייה מס' 821 – משרד התחבורה.

סטס מיסז'ניקוב: אין רפרנט והפנייה לא מתקבלת.

סטס מיסז'ניקוב: פנייה מס' 822 – משרד החקלאות.

גלית פלצור: הפנייה נועדה לבצע שינויים סופיים בתקציב משרד החקלאות לשנת 2007.

גלית פלצור: אלה תיקונים שהם ביקשו.

סטס מיסז'ניקוב: מי בעד אישור פנייה מס' 822?

סטס מיסז'ניקוב: מי נגד?

סטס מיסז'ניקוב: הצבעה בעד פנייה מס' 822 – רוב נגד – מיעוט נמנעים – אין הפנייה נתקבלה.

סטס מיסז'ניקוב: פנייה מס' 822 נתקבלה.

סטס מיסז'ניקוב: פנייה מס' 823 – משרד התחבורה.

סטס מיסז'ניקוב: אין רפרנט.

יעקב ליצמן: אני מציע לאשר את זה.

יעקב ליצמן: הפנייה נועדה להעביר כסף לפרויקטים בכבישים בין-עירוניים.

סטס מיסז'ניקוב: אף אחד לא הסביר לי שזה מתואם עם מנכ"ל מע"צ.

סטס מיסז'ניקוב: הפנייה לא מאושרת.

סטס מיסז'ניקוב: פניות מס' 831-832.

זאב אלקין: אני יודע להסביר את הפנייה.

זאב אלקין: המדינה מחויבת להפקיע קרקעות במזרח ירושלים לצורך בניית בתי-ספר שם, וזאת מטרה נעלה, אולם מוזר לי מאוד לראות שהמדינה לוקחת עבור זה כסף מחינוך על-יסודי כאשר בדיוק בימים אלה היא אומרת כל הזמן שחסר שם כסף.

יעקב ליצמן: אם זה שכר – יש כלל בוועדה שבשכר אף פעם לא נגענו – לא בשכר, לא בהטבות שכר, לא משנה מי ובאיזה מפעל.

יעקב ליצמן: אם זה נוגע לשכר אנחנו מאשרים, גם אם לא הגיע רפרנט לדיון.

סטס מיסז'ניקוב: היה יועץ אחד לחברת החשמל שהחלטנו לא לאשר את הבקשה לשלם לו שכר.

יעקב ליצמן: זה לא היה עניין של שכר.

סטס מיסז'ניקוב: רבותי, נצביע על ההעברה הזאת ועל ההעברה של הלחם ואז נפסיק את הדיון, על-פי הוראה של יושבת-ראש הכנסת חברת הכנסת דליה איציק.

ריקי ארמן: מדובר בהעברה של 15 מיליון שקל למשרד הפנים, התחייבות של המדינה לבג"ץ בגין הפקעת קרקעות במזרח ירושלים.

ראובן ריבלין: לצורך הקמת מבני חינוך.

סטס מיסז'ניקוב: אני דוחה את פנייה 831-832 בינתיים.

סטס מיסז'ניקוב: פניות מס' 837-844 – בעניין החזרת הסובסידיות ללחם.

סטס מיסז'ניקוב: מי בעד אישור פניות מס' 837-844?

סטס מיסז'ניקוב: מי נגד?

סטס מיסז'ניקוב: הצבעה בעד פניות מס' 837-844 – רוב נגד – מיעוט נמנעים – אין הפניות נתקבלו.

סטס מיסז'ניקוב: פניות מס' 837-844 נתקבלו.

זאב אלקין: אני מבקש רביזיה בעניין הסובסידיות ללחם.

סטס מיסז'ניקוב: מי בעד אישור הרביזיה של חבר הכנסת זאב אלקין?

סטס מיסז'ניקוב: הצבעה בעד בקשת הרביזיה של חה"כ אלקין לפניות מס' 837-844 – מיעוט נגד – רוב נמנעים – אין הבקשה לא נתקבלה.

סטס מיסז'ניקוב: בקשת חבר הכנסת אלקין לרביזיה לא נתקבלה.

ניסן סלומינסקי: חבר הכנסת אמנון כהן הסיר את התנגדותו לפנייה מס' 761.

יעקב ליצמן: אני מבקש שתעביר רק את הפנייה בעניין השכר במשרד החינוך.

יעקב ליצמן: כולם רוצים להעביר אותה.

סטס מיסז'ניקוב: פניות מס' 761-762 – משרד החינוך, שכר למורים.

סטס מיסז'ניקוב: מי בעד אישור פניות מס' 761-762?

סטס מיסז'ניקוב: מי נגד?

סטס מיסז'ניקוב: הצבעה בעד פניות מס' 761-762 – רוב נגד – מיעוט נמנעים – אין הפניות נתקבלו.

סטס מיסז'ניקוב: פניות מס' 761-762 נתקבלו.

סטס מיסז'ניקוב: תודה רבה.

סטס מיסז'ניקוב: הישיבה נעולה.